Ungal aqbayli d win i d-yessnulfa umyaru aqbayli, yettwaru s tutlayt n teqbaylit yettmeslay-d s umata ɣef liḥala yettidir wegdud aqbayli. Ungal aqbayli d win i d-ilulen deg tallit n umennuɣ anda tutlayt n tmaziɣt tella megdulet, ulac tiẓrigin n usuffeɣ. Ulac tiseddawiyin yesselmaden tutlayt-agi. Ɣef waya ad d-nini d ɣef tewsit-agi n wungal d tin yellan d tamaynut, tekcem-d ɣer wennar n tsekla deg yiseggasen n 1980. Acku d tallit n umennuɣ ɣef tutlayt d tmagit, anda agdud amziɣ deg yal tama yerra-d i tiɣri akken ad arẓen azaglu i d-yeɣlin fell-as, iwakken ad as-fken afud ad tekcem ɣer yiɣerbazen.